Erytrosiini

Erytrosiini (C20H6I4O5Na2) on ksanteenijohdannaisiin kuuluva orgaaninen yhdiste. Yhdistettä käytetään väriaineena muun muassa elintarvikkeissa ja biokemiassa.

Ominaisuudet, vamistus ja käyttö
Huoneenlämpötilassa erytrosiini on ruskehtavaa kiteistä ainetta. Yhdiste liukenee erittäin hyvin veteen ja liukenee lisäksi etanoliin. Liuokset ovat väriltään punaisia. Happamissa olosuhteissa saostuu liukenematonta 2-(6-hydroksi-2,4,5,7-tetrajodi-3-oksoksanten-9-yyli)bentsoehappoa.

Erytrosiinia valmistetaan kuumentamalla fluoreskeiinia jodin kanssa emäksisissä olosuhteissa.

Erytrosiinia käytetään elintarvikevärinä ja sen E-koodi on E127. Euroopan unionin alueella sitä saa käyttää vain kirsikoissa, mutta muualla sitä käytetään myös juomissa, hilloissa ja eläinruoissa. Ainetta on käytetty kosmetiikassa. Yhdistettä voidaan käyttää värinaineena tutkittaessa kudoksia mikroskoopilla. Erytrosiini saattaa olla karsinogeenista ja sen sisältämä jodi voi aiheuttaa kilpirauhasen toiminnan häiriöitä.

Lähteet

Elintarvikevärit